**DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-211 ,,DĖL KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO SUSISIEKIMO MARŠRUTAIS TARIFŲ NUSTATYMO“ PAKEITIMO**

2022 m. spalio 28 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos kelių transporto kodekso 16 straipsnio 2 dalimi, Lietuvos Respublikos transporto veiklos pagrindų įstatymo 13 straipsniu, atsižvelgdama į Lietuvos Respublikos susisiekimo ministro 2010 m. liepos 20 d. įsakymą Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2022 m. rugsėjo 30 d. sprendimą Nr. TS-211 „Dėl keleivių vežimo kelių transportu reguliariaisiais reisais vietinio susisiekimo maršrutais tarifų nustatymo“:
	1. 1 punktą ir išdėstyti jį taip:

„1. Nustatyti, kad visi keleiviai vietinio (miesto ir priemiesčio) reguliaraus susisiekimo autobusų maršrutais Rokiškio rajone vežami nemokamai“.

* 1. papildyti 2 punktu ir išdėstyti jį taip:

„2. Nustatyti vežimo vietinio (miesto ir priemiesčio) reguliaraus susisiekimo autobusų maršrutais kainą vežėjui – 0,75 Eur už 1 (vieną) kilometrą be PVM“.

2. Buvusius 2–3 punktus atitinkamai laikyti 3 – 4 punktais.

3. Pripažinti netekus galios:

3.1 Rokiškio rajono savivaldybės tarybos 2019 m. birželio 28 d. sprendimą Nr. TS-158 „Dėl keleivių vežimo kelių transportu reguliariaisiais reisais vietinio susisiekimo maršrutais tarifų nustatymo“;

3.2. Rokiškio rajono savivaldybės tarybos 2021 m. lapkričio 26 d. sprendimą Nr. TS-229 „Dėl keleivių vežimo kelių transportu reguliariaisiais reisais vietinio susisiekimo maršrutais tarifų nustatymo“;

3.3. Rokiškio rajono savivaldybės tarybos 2009 m. rugsėjo 25 d. sprendimą Nr. TS-11.181 „Dėl Rokiškio rajono savivaldybės tarybos 2007 m. spalio 19 d. sprendimo Nr. TS-12.164 „Dėl keleivių vežimo kelių transportu reguliariais reisais vietinio susisiekimo maršrutais tarifų nustatymo“ pakeitimo“.

1. Šis sprendimas įsigalioja 2022 m. lapkričio 1 d.
2. Skelbti šį sprendimą Teisės aktų registre ir savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**Rokiškio rajono savivaldybės tarybai**

**SPRENDIMO PROJEKTO ,, DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-211 “DĖL KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO SUSISIEKIMO MARŠRUTAIS TARIFŲ NUSTATYMO” PAKEITIMO** **AIŠKINAMASIS RAŠTAS**

**Parengto sprendimo projekto tikslai ir uždaviniai.**

Nustatyti vežėjams tarifus, už teikiamas viešąsias keleivinio transporto paslaugas.

**Teisinio reguliavimo nuostatos**.

Lietuvos Respublikos vietos savivaldos įstatymas, Lietuvos Respublikos kelių transporto kodeksas, Lietuvos Respublikos transporto veiklos pagrindų įstatymas, Lietuvos Respublikos susisiekimo ministro 2010 m. liepos 20 d. įsakymas Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus“.

**Sprendimo projekto esmė.**

Rokiškio rajono savivaldybės tarybos 2019 m. birželio 28 d. sprendimu Nr. TS-158 „Dėl keleivių vežimo kelių transportu reguliariaisiais reisais vietinio susisiekimo maršrutais tarifų nustatymo“ buvo nustatyti vietinio reguliaraus susisiekimo maršrutų tarifai, pagal kuriuos keleiviams buvo apskaičiuojamos bilietų kainos. 2020 m. tarifai buvo peržiūrėti tačiau nepakeisti, 2021 m. lapkričio 26 d. sprendimu Nr. TS-229 „Dėl keleivių vežimo kelių transportu reguliariaisiais reisais vietinio susisiekimo maršrutais tarifų nustatymo“ buvo peržiūrėti, bei priimtas sprendimas keleivius miesto maršrutais vežti nemokamai ir nustatyta bilieto kainą miesto maršrutuose 0,01 Eur vienam keleiviui. Vietinio (priemiesčio) reguliaraus susisiekimo maršrutų tarifai ir maršrutinio taksi bilietų kainos nebuvo pakeisti. 2022 m. rugsėjo 30 sprendimu Nr. TS-211 buvo priimtas sprendimas vežti keleivius nemokamai priemiesčio maršrutais nuo 2022 m. spalio 1 d.

Šiuo metu vežant keleivius vietinio (priemiesčio) reguliaraus susisiekimo maršrutais galioja savivaldybės tarybos nustatytas 0,11 Eur be PVM įkainis už vieną kilometrą vienam keleiviui.

Pažymėtina, kad priemiesčio reguliaraus susisiekimo maršrutus vykdo du vežėjai, iš kurių vienas, pasibaigus sutarčiai (dėl maršruto Rokiškis-Pandėlys (per Kavoliškį, Kazliškis)-Rokiškis (maršruto Nr. 186)), parinktas viešo konkurso būdu. Sutartis su vežėju pasirašyta spalio 17 d., pagal konkurso sąlygas, vežėjui bus mokamas fiksuotas vieno nuvažiuoto kilometro įkainis – 0,75 Eur be PVM, todėl siūloma abiem vežėjams nustatyti vežimo vietinio (miesto ir priemiesčio) reguliaraus susisiekimo autobusų maršrutais, įkainį – 0,75 Eur už 1 (vieną) kilometrą be PVM.

Nustačius įkainį už nuvažiuotus kilometrus, vykdant vietinio reguliaraus susisiekimo reisus, nesiejant su pervežtų keleivių skaičiumi, bus užtikrintas skaidrus apmokėjimas už vykdomas viešąsias paslaugas. Bus panaikinta rizika dėl pervežamų keleivių skaičiaus iškraipymo, o atsižvelgiant į pervežamų keleivių skaičių savivaldybės administracija galės efektyviau valdyti vietinio reguliaraus susisiekimo maršrutus ir atskirus jų reisus.

**Laukiami rezultatai.** Skaidrus apmokėjimas vežėjams už teikiamas viešąsias vietinio reguliaraus susisiekimo paslaugas. Savivaldybės administracija galės efektyviau valdyti vietinio reguliaraus susisiekimo maršrutus ir atskirus jų reisus.

**Finansavimo šaltiniai ir lėšų poreikis.** Savivaldybės biudžeto lėšų poreikis 2022 m. kainomis, 77 tūkst. Eur mėn. Atkreiptinas dėmesys, kasmet Švietimo ir sporto skyriui skiriami asignavimai mokinių pavėžėjimui organizuoti – priėmus šį sprendimą, minėti asignavimai bus nebenaudojami.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė